Diari Oficial de la Generalitat Valenciana


Sumari del DOGV 4200, del 28-02-2002 (2002/1667)

Informació pública de l'alternativa tècnica del programa per al desenvolupament dels sectors residencials 1 al 9 i terciari TER 32 del Pla General d'Ordenació Urbana d'Alcalà de Xivert.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4200

Data del DOGV
:   28-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1667


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de l'alternativa tècnica del programa per al desenvolupament dels sectors residencials 1 al 9 i terciari TER 32 del Pla General d'Ordenació Urbana d'Alcalà de Xivert. [2002/A1667]
  
L'alcalde president de l'Ajuntament d'Alcalà de Xivert (Castelló), fa saber:
  
Vist que la mercantil Llanera, SL, en data 13 de desembre de 2001, ha depositat en aquest Ajuntament l'alternativa tècnica per al desenvolupament i urbanització del sòl urbanitzable no detallat, sectors residencials 1 al 9 i terciari TER 32 del Pla General d'Ordenació Urbana d'Alcalà de Xivert, sotmetent-lo a exposició pública de conformitat amb l'article 48 de la Llei Reguladora de l'Activitat Urbanística.
  
Vist que, en virtut de la Resolució de l'Alcaldia de data 20 de desembre de 2001, es va suspendre fins al 15 de febrer de 2002 el tràmit d'informació pública de la proposta de programa per la mercantil Llanera, SL, a fi d'habilitar mitjans materials i personals suficients per a poder atendre els propietaris afectats.
  
Mitjançant aquest edicte, resolc:
  
Primer
  
Sotmetre a informació pública, durant el termini de 20 dies comptador des de l'endemà de la publicació d'aquest anunci en el Diari Oficial de la Generalitat Valenciana, l'alternativa tècnica del programa per al desenvolupament dels sectors residencials 1 al 9 i terciari TER 32 de sòl urbanitzable no detallat del Pla General d'Ordenació Urbana d'Alcalà de Xivert, acompanyat del pla parcial modificatiu de l'ordenació estructural i avantprojecte d'urbanització.
  
Durant aquest termini, qualsevol persona podrà comparéixer a la notaria on està protocol·litzada la documentació, que és la del senyor Rafael Rivas Andrés, Centre Comercial Les Fonts, planta alta, carrer de Jai Alai, sense número, d'Alcossebre, per a obtenir una còpia de l'acta de protocol·lització de l'alternativa tècnica o sol·licitar que li siga mostrada.
  
Igualment, es podrà consultar aquesta documentació i l'expedient administratiu a l'Ajuntament d'Alcalà de Xivert, durant els dies d'exposició pública, en horari de 10.00 a 15.00 hores, així com a l'oficina habilitat a aquest efecte per l'empresa Llanera, SL, al local número 7, situat a l'edifici Centre Comercial Les Fonts, del conjunt Jardines del Puerto, a la urbanització Las Fuentes de Alcossebre, en horari de dilluns a divendres de 10.30 a 13.00 hores i de 14.30 a 19.00 hores.
  
En el termini de 20 dies d'informació pública podran presentar-se, davant de l'Ajuntament d'Alcalà de Xivert, tant al·legacions com alternatives tècniques que pretenguen competir amb l'exposada al públic.
  
En els cinc dies següents a l'acabament del termini anterior podran presentar-se davant de l'Ajuntament d'Alcalà de Xivert proposicions juridicoeconòmiques per a executar qualsevol de les alternatives que s'hagen formulat.
  
Finalitzat aquest termini, en la següent data hàbil s'efectuarà l'acte d'obertura de pliques a l'Ajuntament d'Alcalà de Xivert.
  
Segon
  
Publicar aquesta resolució en el Diari Oficial de la Generalitat Valenciana, al tauler d'anuncis de l'Ajuntament i en un periòdic de difusió habitual a la localitat.